Splittelsen mellom Harpiinae og Aquilinae ser ut til å ha skjedd for omkring 20 millioner år siden. Oatley (2015) fant ut at topphauk sto nært Aquilinae, men Harpiinae var ikke med i analysene. Boyd (2017) antyder allikevel (i Taxonomy in Flux) at topphauken kan stå i en trefoldig stilling sammen med Aquilinae og Harpiinae. DNA fra sulawesihauk har imidlertid ikke blitt testet med dette for øye, men Boyd og flere mener at den er en meget nær slektning av topphauken. Kanskje så nær at de to danner en superart. Disse er derfor plassert i underfamilien Lophospizinae.